જ્ઞાનેન્દ્રએ જોયું કે મૂક-બધિરો પાસે મનોરંજનના કોઈ વધારે સાધન નથી. મૂક-બધિર પણ ફિલ્મો જોવા માગે છે, પરંતુ મુશ્કેલી એ છે કે એક એક ડાયલૉગ સાંકેતિક ભાષામાં સમજાવે કોણ. આ મુશ્કેલીનો પણ ઉકેલ શોધવામાં આવ્યો. હિંદી સુપરહિટ ફિલ્મોને સાંકેતિક ભાષામાં ડબ કરવાનો નિશ્ચય કરાયો. કાયદાકીય ગૂંચો ઉકેલ્યા પછી ઇંદૌર પોલીસની મદદથી જ્ઞાનેન્દ્રએ હિંદી ફિલ્મ શોલે, ગાંધી, તારે જમીં પર, મુન્નાભાઈ એમબીબીએસને સાંકેતિક ભાષામાં ડબ કરી. આ ફિલ્મો દેશભરના અનેક મૂક-બધિરોએ જોઈ અને વખાણી.